  Майя Бывальцева Вуись шутэтскон нуналъёсы но вуоно арня кутсконын Удмуртиын куазь вылын паськыт антициклонлэн кужымез шӧдӥськоз, со Россилэн быдэс Европа люкетаз вӧлмоз. Со сярысь улосвыл  пресс-службаез ивортӥз. Кунлэн уйпалысьтыз кезьыт арктика омыр вуыны кутскоз, вуоно уе шуак кезьытскоз, температура -18…-23 градусозь лэзькоз, ӵуказе нуназе -12…-17 градус котырын возиськоз Удмуртиысь Гидрометцентрлэн пресс-службаезАрнянуналэ, 12-тӥ толсуре, температура эшшо лэзькоз но та вакытлы эсэпъёслэсь 5-7 градуслы улӥынгес луоз. Уйин -20…-26, нуназе -14…-19 возиськоз. Вордӥськонэ потон уе -21…-26 градус луоз, -10…-15 градусозь шунытскоз. Вань нуналъёсы куазь кӧс но шундыё луыны кулэ. Сюресъёс вылын йӧвалег. Нырысь-валысь чакланъёсъя, вуоно арня шорыны температура -5…-10 градусозь ӝутскоз, кӧня ке лымыялоз.  Тегъёс: Ижкар Гидрометцентр Удмуртия куазь Тол  